A grossa inenpolitische Miseafoig fum Bruno Kreisky woa, das a si dafia schdoak gmåcht håd, das in  Ésdaraich a Atomgråftweak baud wiad. Da Plan woa, das as Lãnd daduach unåbhengiga fu Impoate fu Ö wiad, wås gråd in de 70ga Joa massif daira woan is. Dé Laid hãm åwa Ãngst foa da Atomenagi ghåbt und da Dechnik néd fadraud. Duach Biagainiziatifn und a Foiksåbschdimung is 1978 dés fåst schã featig baude Keangråftweak Zwentndoaf fahindat woan, obwoi si da Kreisky recht fia a "Jå" âigsézt hed. Ésdaraich håd auf dés aufi a "Atom-Schbeagséz" faåbschit, wo dés Lãnd néd neta auf milidearische sondan a auf de zivile  Nuzung fu da Nuklearenagi fazicht, dés bis haid in Gråft is.